વડાપ્રધાન મોદી જ્યારે ગુજરાતના મુખ્યમંત્રી હતા ત્યારે અમદાવાદના સાબરમતિ રિવરફ્રંટ અને કાંકરિયા લેકફ્રંટનો પ્રોજેક્ટ તૈયાર કરવામાં આવ્યો હતો. ક્રમશઃ રુ.1100 કરોડ અને રુ.36 કરોડના ખર્ચે તૈયાર થયેલા સાબરમતિ રિવરફ્રંટ અને કાંકરિયા રિવરફ્રંટ આજે અમદાવાદની ઓળખ સમા બની ગયા છે. સાવ મૃતપાય સ્થિતિમાં પહોંચી ગયેલા કાંકરિયા લેકને આ પ્રોજેક્ટથી નવું જીવનદાન મળ્યું છે. જ્યારે રિવરફ્રંટ તો ખુદ વડાપ્રધાન મોદીનું પણ સૌથી ફેવરિટ સ્થળ છે માટે જ તેમણે વિશ્વના ટોચના નેતાઓ ચાઈનિઝ પ્રેસિડેન્ટ શિ જિનપિંગ, જાપાનિઝ પીએમ શિંઝો આબે અને ઈઝરાયેલી પીએમ બેન્જામિન નેતન્યાહુને અહીંની મુલાકાત લેવડાવી ખાસ કાર્યક્રમ રજૂ કર્યા હતા.